text: [{"text_idx": "#000004", "text": "SJO\u0301VINNUSTY\u0301RI\u00d0 kunnar i\u0301 dag um umhv\u00f8rvisa\u0301t\u00f8k, sum ES \u00e6tlar at seta i\u0301 verk fyri shipping-vinnuna."}, {"text_idx": "#000005", "text": "14. juli 2021 kunngj\u00f8rdi Evropeiska Kommissio\u0301nin \u201cFit for 55\u201d pakkan, sum eru uppskot, sum skulu minka um samla\u00f0a Co2-u\u0301tla\u0301ti\u00f0 hja\u0301 ES vi\u00f0 55% a\u0301\u00f0renn 2030. Shipping-vinnan stevnir ti\u0301 i\u0301mo\u0301ti strangari ES-reglum. Ni\u00f0anfyri ver\u00f0ur i\u0301 stuttum sagt fra\u0301 pakkanum og hvussu hann fer at a\u0301virka shipping-vinnuna."}, {"text_idx": "#000006", "text": "Fit for 55-pakkin a\u0301virkar alla vinnu, men fyri shipping eru serliga hesi uppskot verd at leggja til merkis:"}, {"text_idx": "#000008", "text": "ES-kommissjo\u0301nin hevur lagt uppskotini fram, og samra\u0301\u00f0ingar vi\u00f0 evropatingi\u00f0 eru um at byrja. Samra\u0301\u00f0ingarnar ver\u00f0a v\u00e6ntandi fj\u00f8lta\u0301tta\u00f0ar og langdrignar, og vit eru helst langt inni i\u0301 2022, a\u0301\u00f0renn nakrar semjur ver\u00f0a gj\u00f8rdar. Ta\u00f0 er to\u0301 greitt, at reglurnar fara at hava sto\u0301ra a\u0301virkan a\u0301 shipping-vinnuna og a\u0301 tey skip, sum eru 5000 BT ella st\u00f8rri."}, {"text_idx": "#000012", "text": "Hendan regluger\u00f0in ver\u00f0ur endursko\u00f0a\u00f0 vi\u00f0 ti\u0301 fyri eyga\u00f0 at strika avgjaldsfri\u0301t\u00f8ku fyri vanligt brennievni, bru\u0301kt i\u0301 sigling millum ES-havnir fra\u0301 1. januar 2023. Skip sum bunkra i\u0301 altjo\u0301\u00f0a \u00f8ki til eyka ES-fer\u00f0ir ver\u00f0a framvegis fri\u0301tikin fyri avgj\u00f8ld. Fyri tungolju ver\u00f0ur gjaldi\u00f0 uml. 37 EUR fyri hv\u00f8rt tons. I\u0301 byrjanini ver\u00f0ur gjaldi\u00f0 a\u0301 LNG 0,6 EUR fyri hv\u00f8rt gigajoule. Alternativ orka ver\u00f0ur undantikin avgjaldsskyldu i\u0301 10 a\u0301r."}, {"text_idx": "#000013", "text": "Hesar ES-regluger\u00f0ir koma afturat reglunum hja\u0301 IMO um minking av vakstrarhu\u0301sgassum. Ta\u00f0 ver\u00f0ur vi\u00f0m\u00e6lt, at skip og rei\u00f0ari beinanvegin fara i\u0301 holt vi\u00f0 at leggja eina \u00e6tlan fyri, hvussu tey \u00e6tla at r\u00f8kka ma\u0301lunum og liva upp til kr\u00f8vini."}]